CELEX: 32017D0251
Language: fi
Date: 2016-06-02 00:00:00
Title: Komission päätös (Euratom) 2017/251, annettu 2 päivänä kesäkuuta 2016, yhtenä osapuolena toimivien Euroopan unionin ja Euratomin sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen kansainvälisen tiede- ja teknologiakeskuksen toiminnan jatkamista koskevan sopimuksen tekemisestä Euroopan atomienergiayhteisön puolesta

14.2.2017   
            
            
               FI
            
            
               Euroopan unionin virallinen lehti
            
            
               L 37/17
            
         KOMISSION PÄÄTÖS (Euratom) 2017/251,
   annettu 2 päivänä kesäkuuta 2016,
   yhtenä osapuolena toimivien Euroopan unionin ja Euratomin sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen kansainvälisen tiede- ja teknologiakeskuksen toiminnan jatkamista koskevan sopimuksen tekemisestä Euroopan atomienergiayhteisön puolesta
   EUROOPAN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän (1),
   sekä katsoo seuraavaa:
   
               (1)
            
            
               Neuvosto valtuutti 21 päivänä lokakuuta 2013 komission aloittamaan neuvottelut yhtenä osapuolena toimivien Euroopan unionin ja Euratomin sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen sopimuksen tekemiseksi kansainvälisen tiede- ja teknologiakeskuksen toiminnan jatkamisesta.
            
         
               (2)
            
            
               Nämä neuvottelut on saatu menestyksekkäästi päätökseen 10 päivänä syyskuuta 2015.
            
         
               (3)
            
            
               Kaikki osapuolet allekirjoittivat sopimuksen 9 päivänä joulukuuta 2015 Astanassa, Kazakstanissa.
            
         
               (4)
            
            
               Sopimukseen kuuluu myös Euroopan atomienergiayhteisön toimivaltaan kuuluvia asioita.
            
         
               (5)
            
            
               Sopimuksen tekemiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen mukaiseen toimivaltaan kuuluvien asioiden osalta erillistä menettelyä.
            
         
               (6)
            
            
               Yhtenä osapuolena toimivien Euroopan unionin ja Euratomin sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välinen sopimus kansainvälisen tiede- ja teknologiakeskuksen toiminnan jatkamisesta olisi hyväksyttävä Euroopan atomienergiayhteisön puolesta,
            
         ON PÄÄTTÄNYT SEURAAVAA:
   1 artikla
   Hyväksytään yhtenä osapuolena toimivien Euroopan unionin ja Euratomin sekä Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen kansainvälisen tiede- ja teknologiakeskuksen toiminnan jatkamista koskevan sopimuksen tekeminen Euroopan atomienergiayhteisön puolesta.
   Sopimuksen teksti on liitetty tiede- ja teknologiakeskuksen toiminnan jatkamista koskevan sopimuksen tekemisestä annettuun neuvoston päätökseen (2).
   2 artikla
   Valtuutetaan kansainvälisestä yhteistyöstä ja kehitysasioista vastaava komission jäsen toteuttamaan Euroopan atomienergiayhteisön puolesta kaikki tarvittavat toimet ja erityisesti sopimuksen 18 artiklassa tarkoitettu tallettaminen osoitukseksi Euroopan atomienergiayhteisön suostumuksesta tulla pöytäkirjan sitomaksi.
   
      Tehty Brysselissä 2 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  Neuvoston päätös (Euratom) 2015/1990, annettu 26 päivänä lokakuuta 2015, hyväksynnän antamisesta Euroopan komissiolle kansainvälisen tiede- ja teknologiakeskuksen toiminnan jatkamista koskevan sopimuksen tekemiseen Euroopan atomienergiayhteisön puolesta (EUVL L 290, 6.11.2015, s. 8).
   
      (2)  Neuvoston päätös (EU) 2017/248, annettu 6 päivänä helmikuuta 2017, kansainvälisen tiede- ja teknologiakeskuksen toiminnan jatkamista koskevan sopimuksen tekemisestä (katso tämän virallisen lehden sivu 1).